CELEX: 32012R0066
Language: et
Date: 2012-01-25 00:00:00
Title: Komisjoni rakendusmäärus (EL) nr 66/2012, 25. jaanuar 2012 , millega muudetakse määrust (EÜ) nr 318/2007, milles sätestatakse loomatervishoiunõuded ja karantiinitingimused teatavate lindude impordil ühendusse  EMPs kohaldatav tekst

26.1.2012   
            
            
               ET
            
            
               Euroopa Liidu Teataja
            
            
               L 23/1
            
         KOMISJONI RAKENDUSMÄÄRUS (EL) nr 66/2012,
   25. jaanuar 2012,
   millega muudetakse määrust (EÜ) nr 318/2007, milles sätestatakse loomatervishoiunõuded ja karantiinitingimused teatavate lindude impordil ühendusse
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu lepingut ja Euroopa Liidu toimimise lepingut,
   võttes arvesse nõukogu 13. juuli 1992. aasta direktiivi 92/65/EMÜ, milles sätestatakse loomatervishoiu nõuded ühendusesiseseks kauplemiseks loomade, sperma, munarakkude ja embrüotega, mille suhtes ei kohaldata direktiivi 90/425/EMÜ A (I) lisas osutatud ühenduse erieeskirjades sätestatud loomatervishoiu nõudeid, ning nende impordiks ühendusse, (1) eriti selle artikli 17 lõike 3 punkti a,
   ning arvestades järgmist:
   
               (1)
            
            
               Komisjoni määruses (EÜ) nr 318/2007 (2) on sätestatud loomatervishoiunõuded teatavate lindude impordi korral liitu. Kõnealuses määruses on sätestatud, et sellega hõlmatud linde tohib liitu importida ainult siis, kui need linnud pärinevad I lisas nimetatud kolmandatest riikidest või nende osadest.
            
         
               (2)
            
            
               Määruse (EÜ) nr 318/2007 I lisas osutatakse komisjoni otsuse 2006/696/EÜ (3) I lisa 1. osa tabeli 1. ja 3. veerus loetletud kolmandatele riikidele või nende osadele, millest on lubatud importida muude kodulindude kui silerinnaliste lindude sugu- ja produktiivlinde.
            
         
               (3)
            
            
               Otsus 2006/696/EÜ tühistati ja asendati komisjoni 8. augusti 2008. aasta määrusega (EÜ) nr 798/2008, millega kehtestatakse nende kolmandate riikide, territooriumide, tsoonide ja piirkondade loetelu, millest võib importida ühendusse ja vedada läbi ühenduse kodulinde ja linnukasvatussaadusi, ning veterinaarsertifikaatide nõuded (4). Seega tuleks määruse (EÜ) nr 318/2007 I lisas esitatud viited kõnealusele otsusele asendada viidetega määrusele (EÜ) nr 798/2008.
            
         
               (4)
            
            
               Peale selle on Argentina palunud komisjonilt luba teatavate vangistuses kasvanud lindude impordiks liitu vastavalt määrusele (EÜ) nr 318/2007. Komisjoni Toidu- ja Veterinaarameti poolt Argentinas tehtud kontrollkäik, sealhulgas kõnealuse kolmanda riigi poolt rakendatud järelmeetmed näitasid, et Argentinal on olemas piisavad tagatised selliste lindude liitu importimist käsitlevate liidu nõuete järgimiseks.
            
         
               (5)
            
            
               Argentina on praegu kantud määruse (EÜ) nr 798/2008 I lisa 1. osas esitatud tabelisse. Siiski ei ole kõnealusest kolmandast riigist lubatud importida muude kodulindude kui silerinnaliste lindude sugu- ja produktiivlinde. Seega tuleb Argentina lisada eraldi kirjena määruse (EÜ) nr 318/2007 I lisas esitatud loetelusse.
            
         
               (6)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 318/2007 I lisa asendatakse käesoleva määruse lisas esitatud tekstiga.
   Artikkel 2
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 25. jaanuar 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT L 268, 14.9.1992, lk 54.
   
      (2)  ELT L 84, 24.3.2007, lk 7.
   
      (3)  ELT L 295, 25.10.2006, lk 1.
   
      (4)  ELT L 226, 23.8.2008, lk 1.
   
      LISA
      
         
            „I LISA
            
               LOETELU KOLMANDATE RIIKIDE KOHTA, MILLEST ON LUBATUD IMPORTIDA VANGISTUSES KASVANUD LINDE
            
            
                        1.
                     
                     
                        Komisjoni määruse (EÜ) 798/2008 (1) I lisa 1. osa tabeli 1. ja 3. veerus loetletud kolmandad riigid või nende osad, mille jaoks on kõnealuse tabeli 4. veerus esitatud muude kodulindude kui silerinnaliste lindude sugu- ja produktiivlindude veterinaarsertifikaadi näidis.
                     
                  
                        2.
                     
                     
                        Argentina.
                     
                  
      
      
         (1)  ELT L 226, 23.8.2008, lk 1.”